ມີຫລາຍເນື້ອໃນໃໝ່ ໃນກອງປະຊຸມສະໄໝສາມັນ ເທື່ອທີ 10 ສະພາແຫ່ງຊາດຊຸດ ທີ 13
ການປະຊຸມຂ່າວປະກາດລາຍການກອງປະຊຸມສະ
ໄໝສາມັນເທື່ອທີ 10, ສະພາແຫ່ງຊາດຊຸດທີ 13
(ພາບ: NguyenNhung-HuongGiang)
ຕອນເຊົ້າວັນທີ 19/10, ຫ້ອງວ່າການສະພາແຫ່ງຊາດໄດ້ຈັດການປະຊຸມຂ່າວປະກາດລາຍການກອງປະຊຸມສະໄໝສາມັນເທື່ອທີ 10, ສະພາແຫ່ງຊາດຊຸດທີ 13, ຄາດວ່າຈະດຳເນີນໃນຕອນເຊົ້າວັນທີ 20/10. ນີ້ແມ່ນກອງປະຊຸມສະໄໝສາມັນທ້າຍປີ. ຄາດຄະເນວ່າຈະມີຫລາຍເນື້ອໃນໃໝ່ທີ່ກອງປະຊຸມສະໄໝສາມັນນີ້.
ທ່ານ ຫງວຽນແຮ້ງຟຸກ ຫົວໜ້າຫ້ອງວ່າການສະພາແຫ່ງຊາດ ໃຫ້ຮູ້ວ່າ: ໃນກອງປະຊຸມສະໄໝສາມັນນີ້ ບັນດາສະມາຊິກສະພາແຫ່ງຊາດ ຈະແກ້ໄຂບັນຫາຍຸຕິທຳທີ່ໄດ້ວາງອອກໃນລັດຖະທຳມະນູນປີ 2013 ໂດຍພື້ນຖານ, ເພື່ອແນໃສ່ປັບປຸງລັດແຫ່ງອຳນາດນິຕິບັນຍັດຂອງປະຊາຊົນ, ໂດຍປະຊາຊົນ, ເພື່ອປະຊາຊົນ. ສະພາແຫ່ງຊາດ ສະຫງວນເວລາສ່ວນຫລາຍເພື່ອ ປຶກສາຫາລື, ພິຈາລະນາ, ຮັບຮອງເອົາກົດໝາຍ 18 ສະບັບ, ມະຕິ 14 ສະບັບ ແລະ ບັນດາຮ່າງກົດໝາຍທີ່ກ່ຽວຂ້ອງໂດຍກົງເຖິງສິດທິມະນຸດ, ສິດ ແລະ ພັນທະພື້ນຖານຂອງພົນລະເມືອງ. ສະພາແຫ່ງຊາດ ກໍຈະປຶກສາຫາລືກ່ຽວກັບສະພາບເສດຖະກິດ - ສັງຄົມ, ງົບປະມານແຫ່ງລັດປີ 2015 ແລະ ແຜນການປີ 2016, ໝາກຜົນແຫ່ງການປະຕິບັດບັນດາໂຄງການຈຸດໝາຍແຫ່ງຊາດໄລຍະ 2011 – 2015 ແລະ ແຜນການ 2016 – 2020. ຈຸດໃໝ່ຂອງກອງປະຊຸມສະໄໝສາມັນເທື່ອທີ 10, ສະພາແຫ່ງຊາດຊຸດທີ 13 ແມ່ນການເລືອກຕັ້ງ ສະພາເລືອກຕັ້ງແຫ່ງຊາດ, ເລືອກຕັ້ງເລຂາທິການໃຫຍ່ສະພາແຫ່ງຊາດຕາມກົດໝາຍວ່າດ້ວຍສະພາແຫ່ງຊາດໃໝ່ໃກ້ຊີດກັບທຳນຽມສາກົນ.
ໃນກອງປະຊຸມສະໄໝສາມັນຄັ້ງນີ້, ການເຄື່ອນໄຫວຊັກຖາມຈະໄດ້ຮັບການປ່ຽນໃໝ່ຕາມຮູບແບບຊັກຖາມສັງລວມ ຫາກບໍ່ຈະຊັກຖາມແຕ່ລະບັນຫາຄືບັນດາກອງປະຊຸມສະໄໝສາມັນຜ່ານມາ ທ່ານ ຫງວຽນແຮ້ງຟຸກ ຫົວໜ້າຫ້ອງວ່າການສະພາແຫ່ງຊາດ ໃຫ້ຮູ້ວ່າ:
“ສະມາຊິກລັດຖະບານທຸກຄົນລ້ວນແຕ່ມີໜ້າ ເພື່ອຮັບຟັງການຊັກຖາມ, ນັບທັງນາຍົກລັດຖະມົນຕີ. ໃນນັ້ນ, ບັນຫາທີ່ຂື້ນກັບສິດອຳນາດຂອງນາຍົກລັດຖະມົນຕີ ນາຍົກລັດຖະມົນຕີຈະຕອບຄຳຊັກຖາມໂດຍກົງ. ສະພາແຫ່ງຊາດຈະຮັບຟັງບົດລາຍງານຂອງລັດຖະບານກ່ຽວກັບການປະຕິບັດ 8 ມະຕິກ່ຽວກັບການຊັກຖາມ. ບັນດາກຳມາທິການຂອງສະພາແຫ່ງຊາດຈະມີບົດລາຍງານກວດກາ ແລະ ຫົວໜ້າຄະນະເລຂາກອງປະຊຸມສະໄໝສາມັນຈະລວບລວມບົດລາຍງານກວດກາຕ່າງຫາກ. ນອກຈາກນັ້ນ, ສານ, ອົງການໄອຍະການ, ກຳມາທິການຄົ້ນຄວ້າຄຳຮ້ອງຂໍຄວາມເປັນທຳຈະມີບົດລາຍງານຕ່າງຫາກກ່ຽວກັບການປະຕິບັດມະຕິຊັກຖາມຂອງສະພາແຫ່ງຊາດ”
(ແຫຼ່ງຄັດຈາກ VOV)